Orgita

Orgita on küla Raplamaal Märjamaa vallas.

Küla asub Märjamaast 2 km kirdes Tallinna–Pärnu maantee ääres. Külast põhjas asub Päädeva, kirdes Ringuta ja kagus Rassiotsa küla. Muudest kohtadest jääb läände Katlepa.

Orgita peakraav algab külast mitme kilomeetri kauguselt ida poolt ja voolab lõunasse. Orgita küla ta ei läbi.

Küla esmamainiti 1732 ja 1739 kujul Orkita. Sel ajal kuulus ta Märjamaa kihelkonda Päädeva mõisale. Von Rosenthal ostis 1724 Mõisamaa ja Vaimõisa mõisa ning Teliste karjamõisa. Sajandi III veerandil läks Orgita küla Päädeva mõisa alt Teliste karjamõisa alla ning moodustati Orgita mõis saksakeelse nimetusega Rosenthal, mis tuleb mõisniku nimest. 1782. aastast pärineb nimekuju Rosenthal u. Orkita.

Orgita oli alates 1920. aastatest asundus ja alates 1977 küla.

Rapla–Virtsu raudtee ääres asus Orgita raudteepeatus. Külas on lasteaed Midrimaa.

Nime tähendus on selgusetu. Võimalik on tulenemine sõnast org, millest mitmuse osastav on orge. -ta sõna lõpus võib tuleneda sõnalõpust -taguse.

Orgita sihtnumber on 78313.

Viited

Märjamaa vald
Rapla maakonna külad